Document ID: /roh_data/filtered/fineweb-2-filterrobots_roh.jsonl.gz/66117

La passiun da Carli Scherrer cun solists laics
La passiun da Carli Scherrer cun solists laics
Il Chor mischedau da Sevgein ei semess uonn vid ina gronda sfida. Sur Pastgas han els cantau la Passiun da Jesus Cristus, l’ovra da Carli Scherrer e sur Gion Martin Pelican. In’ovra ch’ei buca sempla da cantar e che cuntegn era entginas parts per solists. Per la dirigenta dil chor, Flavia Walder, eis ei stau clar che cantaduras e cantadurs dil chor surprendien quels solos. Aschia eis ei stau d’udir Alice Cadalbert (sopran), Marcus Walder (tenor) ed Adrian Cadalbert (bass). Rahel Hohl ha sunau al piano/orgla. Il Chor mischedau ha presentau la passiun ensemen cun ils instrumentalists: Heidi Casutt-Cathomen, Norina Winzap, Clemens Christoffel e Hardy Pirovino. Rita Candinas ha prelegiu il text dallas differentas scenas biblicas.
L’ovra ei vegnida presentada cun fetg grond success ella baselgia catolica a Bülach, in concert da benefeci en favur dall’orgla nova en la baselgia parochiala a Sevgein, sco era da Venderdis sogn e da Pastgas en baselgia a Sevgein.
Per la curascha, la grondiusa prestaziun e l’excellenta producuziun mereta il Chor mischedau e tuttas participontas e participonts in grond laud ed in cordial engraziament.